Fagbeskrivelse+Operativsystemer

Høgskolen i Sør-Trøndelag, AITeL. Studieår 2010: vår-semesteret.

LC249D Operativsystemer, 6 sp
Engelsk tittel: Operating Systems.


 * Innleveringer:** To prosjektoppgaver: 1) Systemprogrammering i C på Linux, 2) Teorioppgave som går ut på å lage flervalgspørsmål til utvalgte kapitler i kompendiet.
 * Forutsetninger:** Kunnskaper i grunnleggende datateknikk, litt programmeringskunnskaper.
 * Vurderingsform:** Karakter beregnes ut fra avsluttende skriftlig eksamen på 2 timer som teller 50% og to delprøver midt i semesteret av typen flervalg som teller 25% hver. Klageadgang i dette emnet gjelder hver enkelt vurderingsdel.
 * Hjelpemidler:** Ingen hjelpemidler tillatt
 * Ansvarlig:** Geir Maribu


 * Læringsutbytter:** Når du er ferdig med dette kurset skal du kunne
 * Forklare hvorfor man trenger et operativsystem og hvilken plass det har i forhold til maskinvare og brukerprogrammer.
 * Forklare hvordan det er mulig å kjøre flere programmer og aktiviteter samtidig på samme datamaskin og hvordan disse aktivitetene kan spille sammen uten å ødelegge for hverandre.
 * Liste opp de to hovedfunksjonene et operativsystem har og begrunne viktigheten av disse.
 * Demonstrere ved hjelp av enkle systemprogrammer hvordan prosesser skapes, kjøres og avsluttes, og hvordan de kan samspille med hverandre.
 * Forklare hvorfor man trenger mekanismer for håndtering av samtidige prosesser (concurrent) og beskrive mekanismer for hvordan man løser samtidighet.
 * Beskrive og forklare hvorfor vi trenger tilgangskontroll og sikkerhetspolicyer i operativsystemer, samt liste opp de vansligste metodene for sikkerhet på forskjellige nivåer i operativsystemet.


 * Innhold:** Emnet består av 2 deler: a) Første del er litt om Linux for å danne grunnlaget for den større laboppgaven som omhandler systemprogrammering i C på Linux. Den delen omhandler også litt om Linux-kommandoer, Linux GUI, c-kompilatoren og bruk av manualsidene. b) Operativsystemets indre, dvs. operativsystemets oppbygging, i/o-systemer, filsystem, hukommelsesadministrasjon, prosesser og prosesskommunikasjon, sikkerhet. Som eksempelsystem brukes Linux.


 * Litteratur:** Kompendium